**Obrazloženje**

**Izmjena i dopuna Statuta**

**Dječjeg vrtića Matulji**

Natječaj za upis djece u Dječji vrtić Matulji u pedagošku godinu 2022./2023. objavljen je na mrežnim stranicama od dana 18. svibnja do 31. svibnja 2022. godine, a tijekom kojeg je zaprimljeno sveukupno 193 pravodobnih zahtjeva za upis djece u Dječji vrtić Matulji. Od toga, 93 djece ostvarilo je pravo upisa u Vrtić. Od 100 neupisane djece, Vrtić je je ponudio 23 slobodna mjesta na izbor roditeljima roditeljima/skrbnicima djece koja nisu primljena u neki od objekata i programa Dječjeg vrtića Matulji nakon objave Rješenja o privremenim rezultatima upisa djece u Dječji vrtić Matulji za pedagošku godinu 2022./2023.g. Manji broj djece upao je slijedom pomicanja liste čekanja.

U konačnom Izvješću Komisije za upis djece u Dječji vrtić Matulji u pedagošku godinu 2022./2023. (KLASA: UPI/034-09/22-01/15, URBROJ: 2170-27-1-22-1) od dana 11. srpnja 2022. godine zabilježeno je 74 neupisane djece. Potrebno je naglasiti kako su svi jaslički kapaciteti popunjeni sukladno Državnom pedagoškom standardu.

Zbog problema sve većeg broja neupisane djece te djece uvrštene na liste čekanja, Općina Matulji je Zaključkom načelnika (KLASA: 601-01/22-01/0009, URBROJ: 2170-27-02/1-0002) pristupila prenamjeni prostora Društvenog doma u Rukavcu. Za potrebe rješenja nedostatka smještajnog kapaciteta Dječjeg vrtića Matulji u novom objektu otvorit će se dvije skupine, jedna 10-satna redovitog jasličkog programa i jedna 10-satnog redovitog vrtićkog programa. Slijedom svega navedenog, Dječji vrtić Matulji obvezan je unijeti dopunu u Statut Dječjeg vrtića Matulji kao proširenja djelovanja ustanove.

**Prijedlog glasi:**

U Statutu Dječjeg vrtića Matulji čl.5. st.4. mijenja se i glasi:

*Djelovanje Vrtića obavlja se na osam lokacija i to:*

* *Dječji vrtić Matulji, Šetalište Drage Gervaisa 4.,*
* *Dječji vrtić Rukavac, Rukavac bb,*
* *Dječji vrtić Jušići, Jušići 127,*
* *Dječji vrtić Brešca, Brešca 3,*
* *Dječji vrtić Veli Brgud, Veli Brgud 40,*
* *Dječji vrtić Mune, Vele Mune 3,*
* *Dječji vrtić Rupa-Lipa, Rupa 5,*
* *Dječji vrtić Rukavac, Rukavac 61A*

Navedeni prijedlog Izmjena i dopuna Statuta dostavlja se na prethodnu suglasnost Osnivaču Dječjeg vrtića Matulji, Općini Matulji.

Predsjednica Upravnog vijeća Dječjeg vrtića Matulji:

Helena Ninković Budimlija

Na temelju članka 41. stavka 1. Zakona o predškolskom odgoju i obrazovanja („Narodne novine“, broj: 10/97, 107/07, 94/13, 98/19, 57/22) i članka 43. stavka 1., a u svezi člankom 87. stavka 2. Statuta Dječjeg vrtića Matulji (KLASA: 601-01/13-01/13, URBROJ: 2156-04-01/13-03, od 10.12.2013. godine), na 42. hitnoj e-sjednici održanoj 06. rujna 2022. godine Upravno vijeće Dječjeg vrtića Matulji utvrdilo je prijedlog

**Izmjene i dopune Statuta**

**Dječjeg vrtića Matulji**

Članak 1.

U Statutu Dječjeg vrtića Matulji čl.5. st.4. mijenja se i glasi:

*Djelovanje Vrtića obavlja se na osam lokacija i to:*

* *Dječji vrtić Matulji, Šetalište Drage Gervaisa 4.,*
* *Dječji vrtić Rukavac, Rukavac bb,*
* *Dječji vrtić Jušići, Jušići 127,*
* *Dječji vrtić Brešca, Brešca 3,*
* *Dječji vrtić Veli Brgud, Veli Brgud 40,*
* *Dječji vrtić Mune, Vele Mune 3,*
* *Dječji vrtić Rupa-Lipa, Rupa 5,*
* *Dječji vrtić Rukavac, Rukavac 61A*

Članak 2.

Ove Izmjene i dopune Statuta Dječjeg vrtića Matulji stupaju na snagu osmog dana od dana objave na oglasnoj ploči Dječjeg vrtića Matulji.

Predsjednica Upravnog

vijeća

Dječjeg vrtića Matulji:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helena Ninković Budimlija

KLASA: 025-05/22-01/7

URBROJ: 2170-27-1-22-1

U Matuljima 06.rujna 2022.